Here is a page extracted from Wikipedia that may contain CSS, HTML, and a lot of unformatted text.

Title: يا حلاوة دى الصباحيه
Content: يا حلاوة دى الصباحيه

 (فاصل من فن الردح البلدى اللى اوشك على الانقراض) 
  <div style="padding-right:2px;background:#ffffff;font-size:120%">

كلمات 

رتيبة : يا حلاوة دي الصباحيه

والفسحه في البدريه

أنا عايزه اتمشا شويه

يا حلاوتي اسم الله عليا

بطه وألعب في الميه

يا سلام لم لم يا عنيا

يا فتاح يا عليم يا رزاق يا كريم

ميه من فوق نازله بترش

مين المغفل ده الأعما

اللي فتح علا راسي الدوش

عزيزه : معلهشي يا اختي ده الخدام

غلطان و من فضلك سامحيه

خدام ده إيه يوه جتك لهوه

وان كان مغفل ليه تقنيه

رتيبه: هو انا وسخه يا ام احمد

لما انتي جايه تحميني

بتدلقو قرفكم من فوق

لما كده غرقتوني

عزيزه : يا ستي ده الحق عليا

دي و النبي دي مية نضيفه

رتيبه: نضيفه ايه يو يا دي الداهيه

ما تحدفي لي كمان ليفه

عزيزه: يللا بقا روحي لحالك

يا وليه انتي و لمي لسانك

رتيبه: ليه هو انا لسان امبابه

يا الدلعدي حصوه في عينك

عزيزه: باين عليكي مره شلقه

ها تغجري لي في الحارة

رتيبه : شلقه ده إيه أيوه شلقه

ولازم اعمل لك غاره

يا فعيص النقاريه

عزيزه : ما تسكتي بقى يا وليه

رتيبه: والله ما اسكت ولا اخللي

لازم أزفك ع البهللي

يا مدخششه يا مكرمشه

يا مدغششه يا مخربشه

يا مره يا تقيله يا سافله

وجوزك قرعه وابو زنه

يا معوره يا منقره

يا مشحبره يا مكعوره

يا مخبله يا مبهدله

يا مهلهله يا مهروله

عزيزه : خيبتي و انتي بتردحي

ما تزقي عجلك رووحي

رتيبة : لو تنزلي و الله ل ارنك

واخللي ضهرك علا بطنك

يا معصعصه يا مرصرصه

يا مقرفصه يا محمصه

عزيزه : يا وليه رووحي بلاش عله

ل ادلق عليكي كمان قله

رتيبه : يا دهوتىىى

الشاويش : جرا إيه يا وليه

ليه عامله مظاهره ؟

رتيبه : يا شاويش الدوريه

دي مصيبة حاره

الهانم ضربتني

من الشباك رقعتني

بكفوفها وزغدتني

وشدتني وعضتني

الشاويش : طيب م انا شايفك من بدري

والهانم قاعده في رابع جات

إزاي ها ترقع ف صداغك

هي طول إيدها عشر جصبات

يا الله يا وليه ع الكراكون

لما افتح لك محضر ع الريق

رتيبه : محضر ده إيه روح اتنيل

ل افتح راسك زي الأبريق

يا شاويش ما تغيظنيش

أنا ما اديش ولا بقشيش

ف التهويش ما تقوليش

يا ابو الريش ان شا الله تعيش

ده الكراكون احسن من بيتنا

والمأمور جارنا ف الحاره

يا هانم أنا رايحه وجايه

واحط لك ع القسم خساره

يا مدغششه يا مكرمشه

بعد العشا يحلى الخناق والتفتشه

اغانى باللغه المصريه